text: Hjertevarm jul i Varde
  18 december 2017 kl. 21.14
  Hvis julen er hjerternes fest, så gør Varde hvad den kan for at være julens by. For fjerde år i træk er hele byen gået sammen om at sikre trængte børnefamilier en god jul. 
  En jul, hvor de får deres ønsker opfyldt.
  I november og december har børn og familier, der er blevet udvalgt til julehjælp hængt hjerter med julegaveønsker på en indkøbsvogn eller et juletræ. De hjerter bliver så pillet ned igen af velmenende borgere, der køber den ønskede gave og lægger den tilbage i vognen eller under træet.
  Mandag eftermiddag var TV SYD med familien Storgaard på indkøb af hjertevarmende gaver.
  
  